gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7627, del 01-10-2015 (2015/7894)

Citació a les persones interessades en el procediment de declaració d'hereus abintestat número 277/2015.
--------------------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7894


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Anunci

Citació a les persones interessades en el procediment de declaració d'hereus abintestat número 277/2015. [2015/7894]  
Juan Francisco Martí Pérez, secretari judicial del Jutjat de Primera Instància i Instrucció número 5 de Paterna, faig saber que en este tribunal es tramita declaració d'hereus 277/2015, a instàncies de Rosario Cañabate Barres, la causant és M.ª Rosario Cañabate Girona, en què s'ha ordenat publicar edictes en què s'anuncia la mort de M.ª Rosario Cañabate Girona sense testar, i que la demandant Rosario Cañabate Barres sol·licita que es dicte una interlocutòria en què es declare hereua a ella i les seues germanes M.ª José i Amparo Cañabate Barres, les tres nebodes de la finada; i es crida els qui es creguen amb igual o millor dret perquè compareguen en el jutjat a reclamar-lo d'ací a 30 dies.  
En el procediment de referència s'ha dictat la resolució que, literalment, diu així:  
  
«Provisió  
Jutgessa/magistrada jutgessa: Eva Moreno Sanz.  
Paterna, 17 d'abril de 2015  
Atés que s'ha rebut el procediment de la Fiscalia amb l'informe del ministeri fiscal, uniu l'informe a les actuacions corresponents i considereu evacuat pel ministeri fiscal el trasllat esmentat; com se sol·licita, per si hi haguera altres parents de la finada que pogueren ser hereus abintestats i, d'acord amb l'article 984 de la Llei d'Enjudiciament Civil de 1881 ordene publicar edictes al tauler d'anuncis d'aquest jutjat i en el dels jutjats de Castelló, així com en el Diari Oficial de la Comunitat Valenciana, pel termini de 30 dies, en què s'anuncia la mort de M.ª Rosario Cañabate Girona sense testar, i que la demandant, Rosario Cañabate Barres, sol·licita que es dicte una interlocutòria en què es declare hereua a ella i les seues germanes M.ª José i Amparo Cañabate Barres, les tres nebodes de la finada; i es crida els qui es creguen amb igual o millor dret perquè compareguen en el jutjat a reclamar-lo d'ací a 30 dies.  
Per a fer efectiu el que s'ha ordenat, lliureu l'exhort oportú al Jutjat de Primera Instància Degà de Castelló i un ofici al Diari Oficial de la Comunitat Valenciana; entregueu a la demandant, a través de la seua representació processal, l'ofici i l'edicte dirigit al Diari Oficial de la Comunitat Valenciana per a tindre'n cura del curs i gestió, i queda facultat el portador per a intervindre-hi en el diligenciament.  
Mode d'impugnació: recurs de reposició en el termini de cinc dies davant d'aquest tribunal.»  
  
I als fins ordenats, s'estén aquesta cèdula de notioficació.   
  
  
Paterna, 17 d'abril de 2015.- El secretari judicial: Juan Francisco Martí Pérez.
Diari Oficial de la Generalitat Valenciana


Sumari del DOGV 7443, del 15-01-2015 (2015/152)

Notificació de la sentència dictada en el rotlle d'apel·lació número 245/2014.
------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/152


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 245/2014. [2015/152]  
Recurs d'apel·lació (LECN) número 000245/2014- K -  
Dimana del juí ordinari número 000512/2009  
Del Jutjat de Primera Instància número 25 de València  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà d'este escrit, faig saber:  
Per la resolució del dia de hui, dictada en el rotlle d'apel·lació número 245/2014, dimanant del juí ordinari 512/2009, seguit davant del Jutjat de Primera Instància número 25 de València, s'ha acordat notificar a la persona apel·lada, que no ha comparegut en esta alçada, que es dirà al final, la Sentència número 344/2014, de data 3 de desembre de 2014, dictada en el rotllo esmentat, l'encapçalament i dispositiva de la qual són:  
  
«Encapçalament  
Rotlle número 245/14 € K -  
Sentència número 344/14  
Secció Novena de l'Audiència Provincial  
Senyors: Gonzálo Caruana Font de Mora, María Antonia Gaitón Redondo i Purificación Martorell Zulueta.  
València, 3 de desembre de 2014  
Gonzálo Caruana Font de Mora és magistrat ponent d'este rotlle d'apel·lació número 245/2014, de la Secció Novena de l'Audiència Provincial de València, dimanant de les actuacions de juí ordinari 512/2009, promogudes davant del Jutjat de Primera Instància número 25 de València, entre les parts següents: d'una banda, com a demandat apel·lant, Eduardo José Zorrilla Caicedo, representat per la procuradora Elena Herrero Gil i assistit pel lletrat Juan Manuel Martín Guinart; d'una altra, com a demandant apel·lat, Bankia, SA, representada pel procurador Onofre Marmaneu Laguía i assistida pel lletrat Rafael Guia Llobet, i d'una altra, com a demandada apel·lada, Liliana Hortua Montilla, declarada en situació processal de rebel·lia.  
Dispositiva  
Desestimem el recurs d'apel·lació interposat pel demandat contra la Sentència de 27/1/2014 del Jutjat Primera Instància 25 València, de data 27 de gener de 2014, en el procés d'ordinari 512/2009, confirmem la resolució i imposem les costes de l'alçada i la pèrdua del depòsit constituït per a recórrer a la part apel·lant.»  
  
  
I, perquè el que s'ha disposat es complisca i valga de notificació a l'apel·lat, que no ha comparegut en esta alçada, Liliana Hortua Montilla, expedisc este edicte, que s'ha de fixar en el tauler d'anuncis d'esta Secció Novena i de publicar en el Diari Oficial de la Comunitat Valenciana.  
  
València, 12 de gener de 2015.- El secretari judicial: Román Rodríguez de Albaladejo.
Diari Oficial de la Generalitat Valenciana


Sumari del DOGV 7536, del 29-05-2015 (2015/4737)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a estació de servici de subministrament de carburants, en el terme municipal de Benidorm. Expedient número DIC-15/0130.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7536

Data del DOGV
:   29-05-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/4737


Data del document
:   04-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Benidorm
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a estació de servici de subministrament de carburants, en el terme municipal de Benidorm. Expedient número DIC-15/0130. [2015/4737]  
D'acord amb el que preveu la Llei 5/2014, de la Generalitat, de 25 de juliol, d'Ordenació del Territori, Urbanisme i Paisatge, s'ha admés a tràmit l'expedient DIC-15/0130, promogut per Naves el Mirador, SA, per a estació de servici de subministrament de carburants, ubicada en polígon 8, parcel·la 8, del terme municipal de Benidorm, i per mitjà d'este edicte se sotmet a informació pública l'expedient, durant el termini de 20 dies hàbils des de la publicació del present anunci, dins del qual pot ser examinat l'esmentat projecte en el Servici Territorial d'Urbanisme d'Alacant, siti en l'avinguda d'Aguilera, número 1, 5a planta d'esta capital.  
  
Alacant, 4 de maig de 2015.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 7584, del 03-08-2015 (2015/6683)

Notificació de la sentència dictada en el procediment ordinari número 705/2014.
-------------------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6683


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment ordinari número 705/2014. [2015/6683]  
En el present procediment 705/2014-C, seguit a instàncies de Franz Ganter contra Pedro Iniesta, SA, s'ha dictat una sentència, que, literalment, és com seguix:  
  
«Sentència número 96/2015  
Magistrada jutgessa: M.ª del Pilar Marín Rojas.  
Demandant: Franz Ganter.  
Advocada: senyora Maestre Gras, en substitució del senyor Toledo Murcia.  
Procuradora: senyora Pastor Abad.  
Demandat: Pedro Iniesta, SA, declarat en rebel·lia.  
Classe i número de procediment: juí ordinari 705/2014-C.  
Objecte del procediment: reclamació d'una quantitat derivada de contracte d'agència, indemnització per clientela i comissions pendents de pagament.  
Elda, 18 de maig de 2015  
Dispositiva  
Estime íntegrament la demanda presentada per la procuradora senyora Pastor Abad, en representació de Franz Ganter, SL, contra Pedro Iniesta, SA, i condemne la demandada a abonar a l'actora la suma de 61.577,39 euros, més l'interés legal dels diners des de la data de presentació de la demanda, amb expressa imposició de costes a l'entitat demandada.  
Notifiqueu la present resolució a les parts, i feu-los saber que, en contra, es pot interposar un recurs d'apel·lació en el termini de 20 dies següents a la notificació i acreditar la constitució d'un depòsit de 50 euros en el compte del Jutjat, amb l'advertència d'inadmissió.  
  
Incloeu l'original d'esta resolució en el llibre de sentències i inseriu un testimoniatge d'esta en les actuacions.  
Jutjant definitivament en primera instància, ho pronuncie, mane i firme.»  
  
I atés que el demandat, Pedro Iniesta, SA, es troba en parador desconegut, expedisc este edicte a fi que li valga de notificació de forma deguda.  
  
Elda, 28 de juny de 2015.- El secretari judicial: José Carlos Tomé Tamame.
Diari Oficial de la Generalitat Valenciana


Sumari del DOGV 7496, del 31-03-2015 (2015/2526)

Convocatòria d'una plaça de zelador.
------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2526


Data del document
:   20-03-2015

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Convocatòria d'una plaça de zelador. [2015/2526]  
En el Butlletí Oficial de la Província d'Alacant número 148, de 5 d'agost de 2014, es van publicar les bases que ha de regir el procés de selecció, com a funcionari de carrera, d'una plaça de zelador, escala d'administració especial; subescala, servicis especials; classe, comeses especials; categoria, auxiliar; per mitjà de concurs oposició, per torn lliure, en el marc del procés de consolidació d'ocupació temporal.  
  
El termini de presentació d'instàncies serà de 20 dies naturals, comptats a partir del següent a la publicació de la convocatòria en el Boletín Oficial del Estado.  
  
Dénia, 20 de març de 2015.- L'alcaldessa presidenta: Ana María Kringe Sánchez.
Diari Oficial de la Generalitat Valenciana


Sumari del DOGV 7507, del 17-04-2015 (2015/3302)

Informació pública de la interposició del recurs contenciós administratiu número 1/51/2015 contra l'anunci de la Conselleria d'Infraestructures, Territori i Medi Ambient, sobre resolució per la qual s'aprova el Catàleg de béns i espais protegits de Paterna.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7507

Data del DOGV
:   17-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3302


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la interposició del recurs contenciós administratiu número 1/51/2015 contra l'anunci de la Conselleria d'Infraestructures, Territori i Medi Ambient, sobre resolució per la qual s'aprova el Catàleg de béns i espais protegits de Paterna. [2015/3302]  
Procediment ordinari número 1/000051/2015-B  
  
María Alfonso Seijas Rodríguez secretària judicial de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, fa saber que María Pastor García ha interposat recurs contenciós administratiu, amb el número 1/000051/2015-B contra l'Acord de la Conselleria d'Infraestructures, de data 17 d'octubre de 2014, que aprova definitivament el Catàleg de béns i espais protegits del municipi de Paterna, publicat en el Butlletí Oficial de la Província de València, de data 27 de gener de 2015, sobre domini públic i propietats especials.  
El que es fa públic als efectes preceptuats en l'article 47 de la llei d'esta jurisdicció, i se cita totes les persones que puguen tindre interés legítim a sostindre la resolució impugnada, perquè en el termini de 15 dies puguen personar-se de forma legal en les actuacions.  
  
València, 9 d'abril de 2015.- La secretària judicial: María Alfonso Seijas Rodríguez.
Diari Oficial de la Generalitat Valenciana


Sumari del DOGV 7522, del 11-05-2015 (2015/4025)

Notificació de la sentència dictada en el juí verbal número 605/2013.
---------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4025


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el juí verbal número 605/2013. [2015/4025]  
De: FCE Bank PLC.  
Procurador: Juan Vicente Romero Peiró.  
Contra: Rui José da Silva Ferreira i Manuel Ferreira da Silva.  
Procurador/a: -  
  
En este procediment de juí verbal 000605/2013-D, seguit a instàncies de FCE Bank PLC en contra de Rui José da Silva Ferreira i Manuel Ferreira da Silva, s'ha dictat sentència, en data 3 de març de 2015, en la part dispositiva de la qual figuren les següents particularitats:  
  
«Dispositiva   
Estime íntegrament la demanda interposada per FCE Bank PLC, sucursal a Espanya, contra Rui José da Silva Ferreira i Manuel Ferreira da Silva; els condemne a pagar solidàriament a l'actora la quantitat de 1.168,38 euros, més els interessos consignats en el fonament de dret primer d'esta resolució, així com al pagament de les costes causades en este procediment.  
  
Incloeu esta resolució en el llibre de sentències i deixeu-ne un testimoniatge en les actuacions i notifiqueu-la a les parts; s'advertix que esta és ferma i que no es pot interposar cap recurs contra en contra seua, de conformitat amb el que establix l'article 455.1 de la Llei d'Enjudiciament Civil.  
Esta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu mentres celebrava audiència pública el dia de la seua data. En done fe.»  
  
I atés que el demandat, Rui José da Silva Ferreira, es troba en parador desconegut, s'expedix este edicte a fi que li valga de notificació en forma.  
  
Gandia, 4 de març de 2015.- La secretària judicial: Laura María Alonso Ramos.
Diari Oficial de la Generalitat Valenciana


Sumari del DOGV 7443, del 15-01-2015 (2015/169)

Notificació de resolució d'imposició de segona multa coercitiva. Expedient número 66/2013 RESEN.
------------------------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/169


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució d'imposició de segona multa coercitiva. Expedient número 66/2013 RESEN. [2015/169]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'efectua la notificació per mitjà d'anuncis de l'acte dictat en l'expedient que s'indica a la persona o entitat que s'indica a continuació, pel fet que havent-se intentat practicar la notificació a l'últim domicili conegut, no s'hi ha pogut practicar.  
  
  
Expedient número: 66/2013 RESEN.  
Interessat: General de Catering, SA.  
Últim domicili conegut: plaça Glorieta, 1, 03735 Elx, Alacant.  
  
Assumpte: resolució d'imposició de segona multa coercitiva, dictada per la directora general de Medi Natural, amb data 12 de novembre de 2014.  
  
L'expedient està en la Secció de Coordinació Administrativa de la Direcció General de Medi Natural de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer de Castán Tobeñas, número 77, 46667 València, on podrà comparéixer per a conéixer el contingut íntegre de l'acte, de dilluns a divendres, de 09.00 a 14.00 hores, en el termini de 10 dies hàbils comptadors a partir de l'endemà de la seua publicació en el Diari Oficial de la Comunitat Valenciana.  
S'informa l'interessat del dret que l'assistix d'aportar les al·legacions que estime convenients o, si és el cas, d'interposar els recursos especificats en el text de la resolució.  
  
València, 18 de desembre de 2014.- La directora general de Medi Natural: Salomé Pradas Ten.
Diari Oficial de la Generalitat Valenciana


Sumari del DOGV 7508, del 20-04-2015 (2015/3465)

ACORD de 17 d'abril de 2015, del Consell, pel qual s'autoritza l'aprovació de dos expedients d'enriquiment injust i la imputació, a càrrec del pressupost de l'exercici 2015, de les obligacions contretes durant l'exercici 2014 amb les empreses Clece, SA, i Genera Quatro, SL.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3465


Data del document
:   17-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Acord

Descriptors 

:   * Conselleria d'Economia, Indústria, Turisme i Ocupació

ACORD de 17 d'abril de 2015, del Consell, pel qual s'autoritza l'aprovació de dos expedients d'enriquiment injust i la imputació, a càrrec del pressupost de l'exercici 2015, de les obligacions contretes durant l'exercici 2014 amb les empreses Clece, SA, i Genera Quatro, SL. [2015/3465]  
El Consell, en la reunió del dia 17 d'abril de 2015, va adoptar l'acord següent:  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Economia, Indústria, Turisme i Ocupació resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
  
De conformitat amb l'article 19.2 de la Llei 1/2015, de 6 de febrer, la tramitació d'estos expedients està justificada per la necessitat d'atendre el compliment de les obligacions econòmiques de la Generalitat, atés que ha rebut satisfactòriament els servicis prestats per estes empreses.  
Per això, i en compliment del que disposen els articles 39.5 i 106.3 de la Llei 1/2015, de 6 de febrer, i a proposta del conseller d'Economia, Indústria, Turisme i Ocupació, el Consell  
  
  
ACORDA  
  
Primer  
Autoritzar l'aprovació pel conseller d'Economia, Indústria, Turisme i Ocupació de dos expedients d'enriquiment injust, per haver realitzat les prestacions de conformitat, en favor de les empreses Clece, SA, per un import de trenta-dos mil dos-cents quaranta euros i noranta cèntims (32.240,90) (IVA inclòs), i Genera Quatro, SL, per un import total de sis mil huit-cents sis euros i noranta-dos cèntims (6.806,92) (IVA inclòs).  
  
  
Segon  
Autoritzar la imputació al pressupost corrent de les obligacions econòmiques contretes durant 2014 amb les esmentades empreses i pels imports indicats.  
  
Tercer  
Este acord es publicarà en el Diari Oficial de la Comunitat Valenciana en el termini màxim de deu dies, de conformitat amb el que disposa l'article 39.5 de la Llei 1/2015, de 6 de febrer.  
  
València, 17 d'abril de 2015  
  
El conseller secretari,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7466, del 16-02-2015 (2015/1135)

CORRECCIÓ d'errades de la Resolució de 26 de gener de 2015, del director general d'Economia, Emprenedoria i Cooperativisme, per la qual es dóna publicitat a la relació de mediadors que han causat baixa en el Registre especial de mediadors d'assegurances, corredors de Reassegurances i els seus alts càrrecs de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1135


Data del document
:   10-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Correcció d'errades

Correcció d'errades

 Descriptors 

:   * Conselleria d'Economia, Indústria, Turisme i Ocupació

CORRECCIÓ d'errades de la Resolució de 26 de gener de 2015, del director general d'Economia, Emprenedoria i Cooperativisme, per la qual es dóna publicitat a la relació de mediadors que han causat baixa en el Registre especial de mediadors d'assegurances, corredors de Reassegurances i els seus alts càrrecs de la Comunitat Valenciana. [2015/1135]  
S'han observat errors en la publicació de l'esmentada notificació (DOCV 7457, 03.02.2015) i per això és procedent efectuar les correccions següents:  
  
Número d'inscripció Nom / Raó social Municipi Motiu de la correcció  
VS-2005-049 Correduría de Seguros Botella Carrasco, SL Dénia No va causar baixa  
VS-1998-156 Sabater Albelda, SL Carcaixent Cessament d'activitat  
  
  
  
València, 10 de febrer de 2015.- El director general d'Economia Emprenedoria i Cooperativisme: Raúl Martín Calvo.